[{"text_idx": "#000000", "text": "Esperantistoj kampanjas por liberigi Bogatov"}, {"text_idx": "#000001", "text": "Komence de aprilo en Moskvo estis arestita Dmitrij Bogatov, esperantisto, komputisto kaj matematikisto. Oni akuzas lin pri disvastigo de \u201calvokoj al terorismo\u201d. La 19-an kaj 20-an de junio ankau\u0306 esperantistoj partoprenos kampanjon por lia liberigo."}, {"text_idx": "#000003", "text": "Lau\u0306 akuzo li sub la kas\u0302nomo \u201cAjrat Bas\u0302irov\u201d en la reto instigis manifestaciantojn porti al la Rug\u0302a Placo \u201cc\u0302ifonojn, botelojn, benzinon, terebinton kaj s\u0302au\u0306mplaston\u201d. Lau\u0306 liaj advokatoj pri la alvoko kulpas ne li, sed alia persono, kiu uzis lian elirnodon de la sistemo Tor, kiu permesas anoniman aliron al la reto."}, {"text_idx": "#000004", "text": "De tiam Dmitrij Bogatov restas malliberigita. En majo la homrajta organizaj\u0302o Memorial rekonis lin kiel politikan prizonulon. La 19-an kaj 20-an de junio okazas internacia kampanjo por lia liberigo, kiun partoprenos almenau\u0306 kelkaj esperantistoj."}, {"text_idx": "#000005", "text": "La kampanjo havas retejon ankau\u0306 en Esperanto, kaj g\u0302uste la 19-an kaj 20-an de junio la celo estas, ke eksterlandaj subtenantoj fotu sin kun afis\u0302o subtena al Bogatov c\u0302e rusiaj reprezentejoj, kaj poste afis\u0302u la fotojn en la reto kun la etikedo #freeBogatov."}, {"text_idx": "#000006", "text": "Libera Folio petis ke Irina Gonc\u0302arova, la kunordiganto de MASI, respondu al kelkaj demandoj lige kun la kampanjo."}, {"text_idx": "#000007", "text": "Libera Folio: Kial lau\u0306 vi gravas, ke esperantistoj partoprenu en la kampanjo?"}, {"text_idx": "#000010", "text": "Kiaj g\u0302is nun estis la reagoj al la aferoj inter esperantistoj en Rusio kaj alilande?"}, {"text_idx": "#000012", "text": "\u2013 Malgrau\u0306 ke en lastaj jaroj pli kaj pli da homoj venas al Esperanto-kursoj pro la noblaj idealoj de Esperanto, por pleja parto tio estas abstraktaj\u0302oj. Jes, kelkaj membroj de la Moskva Esperanto-Asocio MASI c\u0302eestadis la jug\u0302procesojn de Dmitrij \u2013 por esprimi al li, sidanta en la kag\u0302o, sian homan subtenon. Sed c\u0302u veran solidarecon? C\u0302u iu pretas por liberiga agado? Dume s\u0302ajnas, ke ne. Pri pli ag\u0302a generacio ec\u0302 ne temas. Neniu pretas enplektig\u0302i en politikon, neniu pretas riski ... Kaj lau\u0306 mi gravas, ke decidoj pri protestaj agoj estu absolute memstaraj, estas privata afero de c\u0302iu homo."}, {"text_idx": "#000013", "text": "\u2013 Mi admiras la rapidegan politikan maturig\u0302on de Tatjana, s\u0302iajn kurag\u0302on kaj senlacan diversflankan agadon por liberigi la edzon. Mi mem c\u0302eestis preskau\u0306 c\u0302iujn j\u0302ug\u0302procesojn, estis kun la protestantaj gejunuloj c\u0302e la Administrejo de la Prezidento dum la serio de unuopaj manifestacioj la 30-an de majo kaj korespondas kun Dmitrij per la socia interretmesag\u0302ejo \u201cPolitika prizonulo\u201d. Jen c\u0302io, pri kio mi povas raporti. Estas nia kulpo, ke ni maltro informas alilandajn esperantistojn pri la afero de Bogatov. Se oni ne scias \u2013 al kio oni reagu?"}, {"text_idx": "#000014", "text": "Kion vi esperas atingi per la kampanjo?"}, {"text_idx": "#000015", "text": "\u2013 Sincere dirante, persone mi ne kredas, ke la kampanjo povas iel influi al la verdikto. G\u0302i dependos de multaj aliaj faktoroj, hazardaj koincidoj, la situacio en la lando en la tago de jug\u0302ado kaj tiel plu. Niaj protestaj agoj sur tiu fono estas, bedau\u0306rinde, tro malgravaj por iel influi. Amaskomunikiloj \u201cau\u0306deblas\u201d nekompareble pli, sed c\u0302u sufic\u0302e por ke la j\u0302ug\u0302o atentu ilin? Mi g\u0302ojus erari ... Kial do ni protestas, se tio nenion s\u0302ang\u0302os? Mi ne konas la motivojn de la aliaj. Mi povas respondi nur pri mi mem. Simple \u2013 ne eblas ne. Mi mem bezonas tion \u2013 lau\u0306 mia propra konscienco. Kaj se paroli pri Esperantujo \u2013 jen eblo montri esperantistan solidarecon al alilandanoj, c\u0302efe al multegaj rusiaj gejunuloj kaj interretuzantoj atentantaj la Bogatov-aferon, montri same nature, kiel Dmitrij kaj Tatjana mencias Esperanton."}, {"text_idx": "#000016", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000019", "text": "Mi estas esperantisto de la jaro 1989. Klarigu al mi, laux kiuj konkrete \"noblaj idealoj de Esperanto\" mi devas subteni revoluciistojn gxenerale kaj Bogatov-on aparte? Cxu esperantisto nepre devas esti opoziciulo k malamiko de registaro de lia lando?\nSe Bogatov estas senkulpa, dum la jugxproceso liaj advokatoj tion pruvos.\nKial mi devas fidi al Goncxarova pli multe, ol al rusiaj policistoj?"}, {"text_idx": "#000020", "text": "Igorj, provu iom pli profunde ekscii prie! \"subteni revoluciistojn\" \u2014 pri kiuj 'revoluciistoj' temas? Mi ankau\u0306 profunde opinias, ke \"revolucio\" alportas kaosojn kaj suferojn (nu Vi mem bone scias Historion), sed c\u0302i foje \u2013 iu eluzis 'ekzitnodon' de TOR kaj publikigadis en tre specialigita retejo provokajn tekstoj, kiujn eble legis ne pli ol 5-8 personoj.\n\"Kompetentaj organoj\" facile 'elkalkulis' lin kaj nun \"alkudrigas\" krimaferon kaj pos si \u2013 novajn steletojn, postenojn kaj s\u0302ajnigon de laboro.\nDa similaj \"aferoj\" oni jam fabrikis pli ol... Mi supozas, ke ankau\u0306 Vi tion scias.\nMi iom skeptike rilatas al protestoj, des pli espoj \u2013 ja espoj estas el influpovo treege malfortaj (kiel oni renomis straton \"Esperanto\", oni publike krac\u0302is je ordinaraj homoj kaj faris kiel ili volis, krac\u0302inte je c\u0302iuj normoj kaj leg\u0302oj).\nMi esperas, ke la afero \"disfalos\" kaj el tio farig\u0302os sono el puo..."}, {"text_idx": "#000021", "text": "Estas kvazau\u0306 iu murdas en via g\u0302ardeno, sed vi estas kondamnita pro la krimo c\u0302ar g\u0302i okazis en via g\u0302ardeno."}, {"text_idx": "#000022", "text": "Do, vi jam sagxege verdiktis pri cxio: pri Bogatov (memmanifestita anarkiisto), pri rusia polico, pri la judxproceso, kiu ankoraux ne komencigxis... Sed mi dezirus atendi verdikton de la oficiala jug\u0302isto. Cxu specialistoj pri \"noblaj idealoj de Esperanto\" permesos al mi tion?"}, {"text_idx": "#000023", "text": "Certe Vi estas prava pri tio, ke tute ne endus verdikti anstatau\u0306 oficiala jug\u0302isto.\nTamen mi s\u0302atus havi propran opinion prie. Almenau\u0306 de tiuj informeroj kiuj aperis en diversaj fontoj.\nIal tio koincidis, ke li estas espo, povas esti alia ano... Kaj kiel \"laboras\" 'kompetentaj organoj' mi havas imagon de kelkaj okazintaj\u0302oj pri komputilistoj."}, {"text_idx": "#000024", "text": "La titolo de la artikolo devintus esti pli preciza: \"Kelkaj esperantistoj kampanjas por liberigi Bogatov\"."}, {"text_idx": "#000025", "text": "Do Vi distancig\u0302as, por ne enmiksig\u0302i? \ud83d\ude09 Certe ne c\u0302iuj espoj 'ens\u0302ovig\u0302is'pro diversaj cirkonstancoj. Des pli, nuna esperantistaro ne estas homogena..."}, {"text_idx": "#000029", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000030", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000033", "text": "Alig\u0302i al 400 aliaj abonantoj"}]